 24 ሰነ 2020 ምንጪ ስእሊ, EDUARDO SOTERAS ኣብ ዙርያ ግድብ ህዳሰ ኢትዮጵያ ስሉሳዊዊ ስምምዕ ከይተበጽሐ ኢትዮጵያ ኣብቲ ግድብ ማይ ክተዋህልል እንተጀሚራ ነቲ ጉዳይ ናብ ባይቶ ጸጥታ ውድብ ሕቡራት ሃገራት ክወስዶ እየ ክትብል ዝጸንሐት ግብጺ ዝሓለፈ ዓርቢ እቲ ባይቶ ኢዱ ክሓውስ ጸዊዓ ኣላ ግብጺ ናብቲ ባይቶ ኣብ ዝለኣኸቶ በዓል 60 ገጽ ደብዳቤ ኢትዮጵያ ግብጽን ሱዳንን ዝገብረኦ ዝርርብ ክቕጽላን ኣብ ፍትሓውን ሚዛናውን ስምምዕ ምብጸሐን ድማ እቲ ባይቶ ኢዱ ሓዊሱ ከረጋግጽን ሓቲታላ ብተወሳኺ ኢትዮጵያ ስምምዕ ከይተገበረ ማይ ካብ ምውህላል ክትቁጠብን እቲ ባይቶ ድማ ኢዱ ሓዊሱ ሓላፍነቱ ክዋጻእን እያ ግብጺ ሓቲታ ኣብ ኣኼባ ሕቡራት ሃገራት ተረኺባ ብዛዕባ እቲ ጉዳይ መብርሂ ክትህብ ከም እትደሊውን ኣብቲ ደብዳበ ገሊጻላ ሚኒስተር ጉዳያት ወጻኢ ገዱ ኣንዳርጋቸው ብወገኑ ዝሓለፈ ዓርቢ ምስ ኣሶሺየትድ ፕሬስ ኣብ ዝነበሮ ጻንሒት ኢትዮጵያ ማይ ምውህላል ክትጅምር ኣብ ስምምዕነት ምብጻሕ ግድን ከም ዘይኮነን በቲ ዝተትሓዘሉ መደብ ኣብ ክረምቲ ፈላማይ ደረጃ ምውህላል ማይ ከም ዝጅመርን ተዛሪቡ ኣብ ጉዳይ ግድብ ሕዳሰ ኢትዮጵያ ዝግበር ዝርርብ ኣበይ በጽሐ? 